DCON จ่อเพิ่มทุนไม่เกิน 2,489,399,795 หุ้น ให้ RO-รองรับวอแรนต์
บอร์ด DCON อนุมัติจัดสรรหุ้นสามัญเพิ่มทุนไม่เกิน 2,489,399,795 หุ้น โดย 2,139,578,118 เสนอขายให้แก่ผู้ถือหุ้นเดิมตามสัดส่วนการถือหุ้น (RO) ในอัตราส่วน 1 หุ้นสามัญเดิม ต่อ 1 หุ้นสามัญใหม่ โดยเสนอขายในราคาหุ้นละ 0.45 บ.รวมทั้งจัดสรรหุ้นสามัญเพิ่มทุนจำนวนไม่เกิน 349,821,677 หุ้น มูลค่าที่ตราไว้หุ้นละ 0.10 บ. เพื่อรองรับการปรับสิทธิของผู้ถือใบสำคัญแสดงสิทธิ DCON-W1 และ DCON-W2
22 ธ.ค. 2558

บริษัท ดีคอนโปรดักส์ จำกัด (มหาชน) หรือ DCON ระบุว่า ที่ประชุมคณะกรรมการบริษัทมีมติให้เพิ่มทุนจดทะเบียนของบริษัทโดยการออกและเสนอขายหุ้นสามัญเพิ่มทุนของบริษัท ให้แก่ผู้ถือหุ้นเดิมตามสัดส่วนการถือหุ้น (Right Offering) และจัดสรรเพื่อรองรับการปรับสิทธิตามเงื่อนไขของใบสำคัญแสดงสิทธิที่จะซื้อหุ้นสามัญของบริษัท ครั้งที่ 1 และครั้งที่ 2 (DCON-W1 และ DCON-W2)
โดยเพิ่มทุนจดทะเบียนของบริษัทขึ้นอีกจำนวนไม่เกิน 248,939,979.50 บาท โดยการออกหุ้นสามัญใหม่ จำนวนไม่เกิน 2,489,399,795 หุ้น มูลค่าที่ตราไว้หุ้นละ 0.10 บาท และมีมติอนุมัติให้จัดสรรหุ้นสามัญเพิ่มทุนของบริษัทโดยจัดสรรหุ้นสามัญเพิ่มทุนจำนวนไม่เกิน 2,139,578,118 หุ้น มูลค่าที่ตราไว้หุ้นละ 0.10 บาท เสนอขายให้แก่ ผู้ถือหุ้นเดิมตามสัดส่วนการถือหุ้น (Right Offering) ในอัตราส่วน 1 หุ้นสามัญเดิม ต่อ 1 หุ้นสามัญใหม่ โดยเสนอขายในราคาหุ้นละ 0.45 บาท เศษของหุ้นให้ปัดทิ้ง
รวมทั้งจัดสรรหุ้นสามัญเพิ่มทุนจำนวนไม่เกิน 349,821,677 หุ้น มูลค่าที่ตราไว้หุ้นละ 0.10 บาท เพื่อรองรับการปรับสิทธิของผู้ถือใบสำคัญแสดงสิทธิ DCON-W1 และ DCON-W2 ในการเสนอขายหุ้นสามัญเพิ่มทุนให้แก่ผู้ถือหุ้นเดิมในราคาต่อหุ้นตํ่ากว่าร้อยละ 90 ของราคาตลาดต่อหุ้น